Κινητικότητα εμφανίζεται στο site της Cosmote εν' όψει της επίσημης ανακοίνωσης των υπηρεσιών οπτικής ίνας που αναμένεται να γίνει τη Δευτέρα. Έτσι, έκαναν ήδη την εμφάνισή τους τα πρώτα πακέτα για συνδέσεις οπτικής ίνας για ιδιώτες αλλά και για επιχειρήσεις.

Συγκεκριμένα, τα πακέτα αφορούν συνδέσεις Double Play στις οποίες περιλαμβάνονται λεπτά ομιλίας προς σταθερά και κινητά, ενώ οι ταχύτητες Internet που παρέχονται φτάνουν μέχρι τα 50 Mbps «με εγγύηση πραγματικής ταχύτητας», όπως χαρακτηριστικά αναφέρεται.

Για την ώρα πάντως δεν έχουν κάνει ακόμα την εμφάνισή τους τα πολυαναμενόμενα μεγάλα πακέτα των 100 και 200 Mbps κάτι που σύμφωνα με πληροφορίες μας θα γίνει τη Δευτέρα. Αναλυτικά τα μηνιαία πακέτα και οι παρεχόμενες υπηρεσίες και για συμβόλαιο 24 μηνών που έχουν αναρτηθεί μέχρι στιγμής, είναι τα εξής:

Ιδιώτες

COSMOTE Double Play Fiber 30 M - 30 Mbps / 250' προς σταθερά / 30' προς κινητά / €29,90

COSMOTE Double Play Fiber 30 L - 30 Mbps / Απεριόριστα προς σταθερά / 30' προς κινητά / €38

COSMOTE Double Play Fiber 30 XL - 30 Mbps / Απεριόριστα προς σταθερά / 360' προς κινητά / €42,24

COSMOTE Double Play Fiber 20 L - 50 Mbps / Απεριόριστα προς σταθερά / 30' προς κινητά / €37,28

COSMOTE Double Play Fiber 50 XL - 50 Mbps / Απεριόριστα προς σταθερά / 360' προς κινητά / €42,53

Σύμφωνα με την ιστοσελίδα της Cosmote, για κάθε σύνδεση παρέχονται επιπλέον δωρεάν οι παρακάτω υπηρεσίες:

Ασύρματο Router

Δωρεάν WiFi Internet εκτός σπιτιού, με το COSMOTE My WiFi σε 360.000 σημεία στην Ελλάδα και πάνω από 20 εκατομμύρια σημεία στο εξωτερικό

COSMOTE TV GO μέσα στο σπίτι από όλες τις συσκευές, για συνδρομητές COSMOTE TV

COSMOTE Cloud με 5GB αποθηκευτικό χώρο

COSMOTE Email με 2GB αποθηκευτικό χώρο

υπηρεσία Αναγνώρισης Κλήσης

το τέλος ενεργοποίησης του Internet (αφορά νέους πελάτες Double Play)





Επιχειρήσεις



COSMOTE Business Double Play Fiber 30 Basic - 30 Mbps Download / 3 Mbps Upload / 2000' προς σταθερά / 400' προς κινητά / 30' προς Ε.Ε / €50,28

COSMOTE Business Double Play Fiber 50 Basic - 50 Mbps Download / 5 Mbps Upload / 2000' προς σταθερά / 400' προς κινητά / 30' προς Ε.Ε / €55,57

COSMOTE Business Double Play Fiber 30 Full Pack - 30 Mbps Download / 3 Mbps Upload / 2000' προς σταθερά / 600' προς κινητά / €63,19

COSMOTE Business Double Play Fiber 50 Full Pack - 50 Mbps Download / 5 Mbps Upload / 2000' προς σταθερά / 600' προς κινητά / €68,49

Με κάθε εταιρική σύνδεση περιλαμβάνονται δωρεάν τα εξής:

COSMOTE Business Cloud Storage 40GB με εγγραφή στο www.cosmotecloud.gr

COSMOTE Business Email 40GB με έως 15 accounts της μορφής [email protected] με εγγραφή στο www.cosmotecloud.gr

καταχώρηση Domain Name ".gr" ή ".eu"

Αναγνώριση Κλήσεων

Ασύρματο Router

Τέλος Ενεργοποίησης





Όλες οι παραπάνω τιμές περιλαμβάνουν Φ.Π.Α ενώ σε ότι αφορά τον έλεγχο διαθεσιμότητας, η σχετική φόρμα που υπάρχει δεν είναι ακόμα λειτουργική, με την ενεργοποίησή της να γίνεται πιθανότατα τη Δευτέρα.